9. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 709 της 10/24 Οκτ.1968 (ΦΕΚ Α΄ 246) Περί: 1)Καταργήσεως του δια του άρθρ.6 του Π.Δ. 4/25.5.1935 (ΦΕΚ 214/1935 τ.Α΄) «περί Τουριστικής Αστυνομίας, αρμοδιότητος και λειτουργίας αυτής» ιδρυθέντος Τουριστικού Σταθμού Θεσσαλονίκης και 2)ιδρύσεως Υποδιευθύνσεως Τουριστικής Αστυνομίας Θεσσαλονίκης. Έχοντες υπ’ όψει τας διατάξεις: 1)Των άρθρ.1 και 2 παρ.4 του Ν.Δ. 3365/1955 «περί Κώδικος του Σώματος της Ελληνικής Βασιλικής Χωροφυλακής», 2)του Α.Ν. 1671/1961 «περί Υπουργικού Συμβουλίου και Υπουργείων», ως ετροποποιήθη και συνεπληρώθη δια του Νόμ. 3076/1954, 3)του Ν.Δ. 4426/1964 «περί συστάσεως Υπουργείου Δημοσίας Τάξεως», 4)του Α.Ν. 322/1968 «περί ενοποιήσεως της παρά τω Υπουργείω Δημοσίας Τάξεως Γενικής Διευθύνσεως Χωροφυλακής και του Επιτελείου του Αρχηγείου Βασιλικής Χωροφυλακής και τροποποιήσεως διατάξεών τινων του Ν.Δ. 3365/1955 και 5)την πρότασιν του Αρχηγού Βασιλικής Χωροφυλακής, μετά γνώμην του Συμβουλίου Επικρατείας, διατυπωθείσαν εν τη υπ’ αριθ. 634 από 25.9.1968 πράξει αυτού, προτάσει του Ημετέρου επί της Δημοσίας Τάξεως Υπουργού, απεφασίσαμεν και διατάσσομεν: Άρθρ.1.-Καταργείται ο υπό του άρθρ.6 του Π.Δ. 4/25.5.1935 (ΦΕΚ 214/1935 Τ.Α΄.) «περί Τουριστικής Αστυνομίας, αρμοδιότητος και λειτουργίας αυτής» ιδρυθείς Τουριστικός Σταθμός Θεσσαλονίκης. Άρθρ.2.-Ιδρύεται Υποδιεύθυνσις Τουριστικής Αστυνομίας Θεσσαλονίκης υπαγομένη εις την Διεύθυνσιν Αστυνομίας Θεσσαλονίκης, με έδραν την πόλιν της Θεσσαλονίκης και εδαφικήν δικαιοδοσίαν, ως προς την άσκησιν των ειδικών αυτής καθηκόντων, την τοιαύτην της Διευθύνσεως Αστυνομίας Θεσσαλονίκης. Η οργανική δύναμις της υπηρεσίας ταύτης, ήτις λαμβάνεται εκ της δυνάμεως της κατά το άρθρ.1 του παρόντος Β.Δ/τος καταργουμένης υπηρεσίας και της υφισταμένης τοιαύτης της Διευθύνσεως Αστυνομίας Θεσσαλονίκης, καθορίζεται εις ένα Ταγματάρχην, ένα Υπομοίραρχον ή Ανθυπομοίραρχον, ένα Ανθυπασπιστήν, 2 Ενωμοτάρχας, 2 Υπενωμοτάρχας και 12 Χωροφύλακας. Εις τον αυτόν επί της Δημοσίας Τάξεως Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 18.Γ.α.8-9 Λειτουργία Τουριστικής Αστυνομίας 